Leder: Nyt år, nye mål og nye muligheder
Tidsskrift: akut ()

## Leder Nyt år, nye mål og nye muligheder Af redaktionen

Af redaktionen: Marie K. Jessen, Gitte Tygesen, Iben Duval, Malik Kalmriz samt Mikkel S. H. Jensen

2021 stod fortsat en god del i coronaens tegn, hvilket blandt  andet  har  betydet  at  forskningsansatte  har været trukket ud i klinikken til at bidrage med driften. Trods det så er der alligevel kommet flotte bidrag til tidsskriftet.

Et  af  bidragene  kom  fra  vores  kollegaer  i  Norge, Ofstad  et al,  som  undersøgte  effekten  af  faste akutlæger i akutmodtagelserne. Undersøgelsen viste at tilstedeværelsen af en akutlæge reducerer liggetiden  og  tendensen  til  crowding  af  patienter  i akutmodtagelsen.  Foruden  bedring  af  patientflowet bidrog  akutmedicineren  også  til  øget  psykologisk sikkerhed for de vagthavende yngre læger i akutmodtagelsen.

Læs artiklen ved at klikke her Sammensætningen af redaktionen har også ændret sig med  årsskiftet. Stifter og initiativtager Julie Mackenhauer  træder  ud  af  redaktionen,  En  stor cadeau til Julie for hendes indsats fra initiativ videre til  fundraising  og  etablering  af  samt  videre  arbejde med tidsskriftet.

Redaktionen rummer nu Malik Kalmriz, Iben Duvald, Gitte Boier Tygesen, Mikkel Schjødt Heide Jensen og Marie K. Jessen.

En  stor  tak  til  alle,  som  har  bidraget  enten  som forfattere, bedømmere eller i den faglige følgegruppe i 2021.

Har  du  eller  en  kollega  noget  videnskab  liggende  i skuffen,  så  indsend  det.  Vi  håber  at  endnu  flere  vil indsende bidrag i 2022, så vi når vores mål om at blive indekseret på PubMed.

De bedste nytårshilsner med håbet om et godt 2022.

## Redaktionen

Dansk Tidsskrift for Akutmedicin